मनपसंद कॉलेज मेंं दाखिला मिला तो छात्रा ने एयरफोर्स स्टेशन में की खुदकुशी
बठिंडा| पिताके पास बिहार से पढ़ाई करने आई 19 वर्षीय युवती ने पसंदीदा कालेज में दाखिला मिलने की वजह से भिसीयाना एयरफोर्स स्टेशन में फंदा लगाकर खुदकुशी कर ली। इस संबंधी थाना बठिंडा सदर की पुलिस ने शव कब्जे में लेकर कार्रवाई करते हुए बठिंडा के सिविल अस्पताल में पोस्टमार्टम करवाया और देर शाम शव परिजनों को मोर्चरी में रखवाया। जानकारी के मुताबिक गांव दुर्गाचत्री जिला चंपारण (बिहार) की रहने वाली पूजा शर्मा के पिता नंद किशोर शर्मा भारतीय सेना में सिपाही हैं और भिसीयाना एयरफोर्स स्टेशन में रह रहे थे। पूजा अपने पिता के पास पढा़ई करने के लिए बठिंडा अपने भाई के साथ आई थी, जबकि उसके दो भाई-बहन माता के साथ चंपारण में ही रह रहे थे। 68 फीसदी अंकों के साथ बारहवीं पास करने के बाद पिछले साल पूजा ने बठिंडा के कालेज में बीएससी की पढ़ाई के लिए दाखिला लेना चाहा, लेकिन अंक कम होने के कारण उसे दाखिला नहीं मिला और उसके साथ वाली युवतियों को दाखिला मिल गया।
hin_Deva hin_Deva